सालतालाश्वकर्णानां पर्णैर्बहुभिरावृताम्। विशालां मृदुभिस्तीर्णां कुशैर्वेदिमिवाध्वरे॥ शक्रायुधनिकाशैश्च कार्मुकै रसाधनैः। रुक्मपृष्ठैर्महासारैः शोभितां शत्रुबाधकैः॥ अर्करश्मिप्रतीकाशैोरैस्तूणगतैः शरैः। शोभितां दीप्तवदनैः सर्भोगवतीमिव॥ महारजतवासोभ्यामसिभ्यां च विराजिताम्। रुक्मबिन्दुविचित्राभ्यां चर्मभ्यां चापि शोभिताम्॥ गोधाङ्गलिौरासक्तैश्चित्रकाञ्चनभूषितैः। अरिसंधैरनाधृष्यां मृगैः सिंहगुहामिव ॥ प्रागुदकप्रवणां वेदिं विशालां दीप्तपावकाम्। ददर्श भरतस्तत्र पुण्यां रामनिवेशने॥